Številka: 90000-12/2017-4

Datum: 17. 10. 2017

**MAGNETOGRAMSKI ZAPIS PO ZVOČNEM POSNETKU 4. IZREDNE SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 16. oktobra 2017 s pričetkom ob 15.30 uri, v Veliki sejni dvorani Mestne hiše, na Mestnem trgu 1, v Ljubljani.**

**GOSPOD ZORAN JANKOVIĆ**

Dan želim, spoštovane svetnice, svetniki! Predlagam, da pričnemo 4. izredno sejo Mestnega sveta Mestne občine Ljubljana. Prisotnih je 29 svetnic in svetnikov. Odsotnost so upravičili gospod Striković, Colarič, Koželj, gospa Lozej, gospod Albreht, gospod Brnič Jager, gospod Logar, gospa Mitrović Miloš. Smo sklepčni, lahko pričnemo z delom. Lepo prosim, če ste prijazni in izklopite mobilne telefone, da ne motimo delo mestnega sveta. Dnevni red 4. izredne seje ste prejeli s sklicem seje. O dnevnem redu izredne seje mestni svet skladno s 57. členom Poslovnika Mestnega sveta Mestne občine Ljubljana ne razpravlja in ne glasuje. Prehajamo na 1. točko. Izvolitev predstavnikov Mestne občine Ljubljana v volilno telo za volitve članov državnega sveta, to je pod točko a) in pod točko b) določitev kandidatov za člane državnega sveta.

**AD 1. A) IZVOLITEV PREDSTAVNIKOV MESTNE OBČINE LJUBLJANA** **V VOLILNO TELO ZA VOLITVE ČLANA DRŽAVNEGA SVETA B) DOLOČITEV KANDIDATA ZA ČLANA DRŽAVNEGA SVETA.**

Gradivo ste prejeli. Prosim gospoda Čerina, za kratko uvodno obrazložitev k obema točkama.

**GOSPOD ALEŠ ČERIN**

Hvala za besedo, gospod župan! Cenjene kolegice in kolegi! Komisija ni imela težkega dela. Na podlagi predlogov svetniških skupin je izoblikovala spisek elektorjev, in sicer glede na, glede na število sedežev v mestnem svetu. Glede tega ni bilo nobenega spora. Kar ste predlagal, ste tudi … so tudi predlagani te elektorice in elektorji. To je to. Glede predloga iz volilne enote 1 v državni svet, komisija predlaga edinega predlaganega kandidata, gospoda Dejana Crneka, podžupana mesta Ljubljana. Že na tem mestu predlagam vsem elektorjem, da podprejo to kandidaturo. Prvič, zaradi tega, ker druge kandidature tudi ni bilo, tudi ne s strani opozicije. In drugo, ker je prav in dobro, da ima mesto Ljubljana svojega predstavnika v državnem svetu, kot veste je v državnem svetu 22 predstavnikov lokalne skupnosti, 22 volilnih enot, Ljubljana številka 1 in veste, da to volilno enoto sestavljajo občine Polhov Gradec, Horjul, Ig, Brezovica, Škofljica, Velike Lašče in pa Vodice

**GOSPA TJAŠA FICKO**

In mi.

**GOSPOD ALEŠ ČERIN**

In seveda mesto Ljubljana. Tako, da. Hvala lepa.

**GOSPOD ZORAN JANKOVIĆ**

Hvala lepa. Gremo na razpravo pod točko A. Izvolitve predstavnikov Mestne občine Ljubljana v volilno telo za volitve člana državnega sveta. Razprava, prosim? Ni razprave.

**Ugotavljam navzočnost po celotni točki. Rezultat navzočnosti je 27.**

**Glasovanje poteka O PREDLOGU SKLEPA** in vas seznanjam, da so predstavniki izvoljeni, če za seznam glasuje večina navzočih članov mestnega sveta. **PREDLOG SKLEPA O KATEREM GLASUJETE: Mestni svet Mestne občine Ljubljana sprejme predlog seznama predstavnikov Mestne občine Ljubljana v volilnem telesu za volitve predstavnikov lokalnih interesov v državni svet na volitvah 22.11.2017.**

**Prosim za vaš glas.**

**30 ZA.**

**0 PROTI.**

In gremo na razpravo o točki B. Ni razprave. Potem glasujemo o predlogu kandidata člana državnega sveta, kaj, določitev kandidata?

**GOSPOD MATJAŽ BREGAR**

Prvo o komisiji.

**GOSPOD ZORAN JANKOVIĆ**

Najprej o komisiji.

**V volilni odbor za določitev kandidata članov državnega sveta se imenujejo Gregor Rigler, kot predsednik, Magdalena Škerl, Matjaž Bregar, Matej, Matej Bizjak in Majda Šuhel, kot člani in članice.**

**Lepo prosim za glasovanje.**

**31 ZA.**

**0 PROTI.** Tako da so izvoljeni.

Za kandidata za člana državnega sveta je določen kandidat za katerega glasuje večina navzočih članov mestnega sveta. Sedaj v skladu s pravili, po katerih tajno glasovanje vodi volilni odbor, predajam vodenje predsedniku volilnega odbora, gospodu Gregorju Riglerju. Izvoli Gregor. A ti boš še kar gor? Pa dej.

**GOSPOD GREGOR RIGLER**

Hvala lepa. Spoštovani župan, svetnice in svetniki! Sedaj bomo opravili glasovanje, ki bo tajno. Opravili bomo glasovanje za kandidata Mestne občine Ljubljana za predstavnika v Državnem svetu Republike Slovenije. Glasovanje bomo izvedli tajno v Rdeči dvorani. Vsi poznate, tam naprej. Ker imamo za kandidata člana državnega sveta samo 1 kandidata, žrebanje ne bo potrebno. Zdaj predlagam tako, da jaz bi klical vas svetnike po imenu, pa če lahko pridete po glasovnico h gospodu Bregarju, potem pa, ko dobite glasovnico, se kar odpravite v Rdečo dvorano, kjer glasujete. Torej, kot je že župan prebral, izvoljen je kandidat, ki dobi večino navzočih. Za navzoče se pa štejete tisti, ki boste pač prevzeli glasovnico. Glasovanje so bo začelo, ko bom začel brat po seznamu in bo trajalo točno 15 minut. Potem ga bomo zaključili, prebrali glasove in vam sporočili rezultate. Tako, da sedaj bi kar začel z postopkom. Ura je 15.41. Torej 15 minut. Prvi na seznamu, gospod Albreht se je opravičil. Zato prosim gospo Bruno Antauer

**GOSPA MAJDA ŠUHEL**

Glasovnice so pripravljene, volilni odbor je pripravljen. Zdaj gre.

**GOSPOD GREGOR RIGLER**

Potem Klemen Babnik, Marta Bon, Brnič Jager Mirko opravičen, Anton Colarič opravičen, Dejan Crnek, Aleš Čerin, Stanka Ferenčak Marin,

... /// ... iz dvorane – nerazumljivo ... ///

**GOSPOD GREGOR RIGLER**

Tjaša Ficko, Marija Horvat, Matej Javornik … Ga ni. Anton Kastelic, Iztok Kordiš, gospod Koželj opravičen, Anton Kranjc odsoten, Mojca Kucler Dolinar, Tomaž Kučič, Irena Kuntarič Hribar, doktor Anže Logar se je opravičil, magister Mojca Lozej opravičena, doktor Dragan Matić, Ida Medved, Emilija Mitrović Miloš opravičena, Janez Moškrič … ga ni, Simona Pirnat Skeledžija … tudi ni, Dunja Piškur Kosmač, Tone Podobnik, magister Nevzet Porić, Marjan Sedmak, Ksenija Sever, doktor Zvezdana Snoj, Mojca Sojar, Denis Striković se je opravičil, Nataša Sukič, Danilo Šarić,

... /// ... iz dvorane – nerazumljivo ... ///

**GOSPOD GREGOR RIGLER**

Ja, ja, volišče je opremljeno, tako, da nobenih težav. Mojca Škrinjar, profesor doktor Gregor Tomc, Francka Trobec, Maja Urbanc, Nada Verbič, Janez Žagar, Jelka Žekar, Julka Žibert … kar tukaj in pa Ana Žličar.

... /// ... iz dvorane – nerazumljivo ... ///

**GOSPOD GREGOR RIGLER**

Tako da, sedaj, glasovnice smo razdali. Zdaj se bo volilni odbor umaknil. Bo preštel. Potem pa vam pridemo sporočit kakšen bo izid tajnega glasovanja.

**GOSPOD ZORAN JANKOVIĆ**

Kar pejte.

... /// ... iz dvorane – nerazumljivo ... ///

**GOSPOD GREGOR RIGLER**

Prišla je gospa Skeledžija

... /// ... iz dvorane – nerazumljivo ... ///

-------------------------------------PREMOR OD 15.46 DO 15.53 -----------------------------------------------

**GOSPOD ZORAN JANKOVIĆ**

Predsednik komisije je nazaj. Lepo prosim … gospe in gospodje, če ste toliko prijazni, lepo prosim na svoja mesta, da slišimo predsednika komisije. Gospa Škrinjar, lepo prosim. V mikrofon prosim.

**GOSPOD GREGOR RIGLER**

Spoštovani. Glasovanje je končano. Dovolite mi, da predstavim poročilo volilnega odbora. Prevzeli smo 45 glasovnic, ugotovili, da je bila pripravljena glasovalne skrinjica, ki je bila zapečatena. Glasovnice smo začeli deliti ob 15.41, glasovanje ste zaključili ob 15.48. Po končanem glasovanju smo prešteli glasovnice. Ugotovili smo, da smo oddali 33 glasovnic, od tega je bilo 27 glasovnic veljavnih in 6 glasovnic neveljavnih. Kandidat Dejan Crnek je prejel 27 glasov in je s tem izvoljen za kandidata Mestne občine Ljubljana za državni svet.

-----------------------------------------------------------------------------------------------------aplavz v dvorani.

**GOSPOD ZORAN JANKOVIĆ**

Sprašujem, če ima kdo kaj k temu za pripomnit? Nič. S tem je seja zaključena. Vabim vas na obedek v imenu podžupana Dejana Crneka.

-------------------------------------------------------------------------------------------------------smeh v dvorani.

**GOSPOD ZORAN JANKOVIĆ**

Hvala lepa. Srečno.

-------------------------------------------------------KONEC POSNETKA ŠTEVILKA 20171016\_ 153434.